ΓΡΑΠΤΗ ΕΡΩΤΗΣΗ E-0426/00

υποβολή: Bart Staes (Verts/ALE) προς το Συμβούλιο

(17 Φεβρουαρίου 2000)

Θέμα: Οι κοσοβάροι κρατούμενοι στη Σερβία

Μετά από την απεργία πείνας (μεταξύ 24.12.1999 και 06.01.2000) και τη διαδήλωση της 5ης Ιανουαρίου 2000, που διοργανώθηκαν αμφότερες στις Βρυξέλλες από τους Κοσοβάρους του Παγκόσμιου Αλβανικού Συνδέσμου, οι οποίοι ζητούσαν την απελευθέρωση των κοσοβάρων κρατουμένων στη Σερβία, έγινα δεκτός, στις 5 Ιανουαρίου 2000, από συνεργάτη του Ύπατου Εκπροσώπου για την κοινή εξωτερική πολιτική και πολιτική της ασφάλειας, καθώς και από την πορτογαλική προεδρία της Ευρωπαϊκής Ένωσης. Και τα δύο αυτά όργανα δήλωσαν την πρόθεσή τους να εγγράψουν τηνπόθεση των φυλακισμένων κοσοβάρων στην ημερήσια διάταξη του Ευρωπαϊκού Συμβουλίου στις 24 και 25 Ιανουαρίου. Από την ανάγνωση όμως των πρακτικών συμπεραίνεται ότι ηπόθεση αυτή δεν εξετάσθηκε από το Συμβούλιο τωνπουργών.

Κατόπιν τούτου, μπορεί να αναφέρει το Συμβούλιο:

1. Ποιά συνέχεια προτίθεται να δώσει το Συμβούλιο στο ψήφισμα του Ευρωπαϊκού Κοινοβουλίου της 16ης Σεπτεμβρίου 1999, με το οποίο καλείτο η προεδρία να προβεί σε απευθείας διαπραγματεύσεις με τη σερβική κυβέρνηση, με στόχο την απελευθέρωση όλων των πολιτικών κρατουμένων;

2. Εντός ποιάς προθεσμίας προτίθεται το Συμβούλιο να εξετάσει τηνπόθεση των αλβανών κοσοβάρων κρατουμένων στη Σερβία;

3. Είναι διατεθειμένο το Συμβούλιοποβάλει και ναποστηρίξει ενώπιον του Συμβουλίου Ασφαλείας των Ηνωμένων Εθνών, ψήφισμα σχετικά με την απελευθέρωση των αλβανών κρατουμένων στη Σερβία; Εάν όχι, για ποιό λόγο;

4. Προτίθεται το Συμβούλιο να θέσει τη διευθέτηση του προβλήματος των αλβανών κρατουμένων, ως όρο για την άρση των κυρώσεων έναντι της Γιουγκοσλαβίας, καθώς και για τη σερβική συμμετοχή στην εφαρμογή του συμφώνου σταθερότητος για τη Νοτιοανατολική Ευρώπη; Εάν όχι, για ποιό λόγο;

Απάντηση

(8 Ιουνίου 2000)

Το Συμβούλιο έχει λάβειπό σημείωση το ψήφισμα του Ευρωπαϊκού Κοινοβουλίου της 16ης Σεπτεμβρίου 1999 στο οποίο αναφέρεται ο αξιότιμος κ. βουλευτής. Υπό τις παρούσες συνθήκες, το Συμβούλιο

δεν είναι σε θέση να έχει απευθείας επαφές με τη σερβική κυβέρνηση, ούτε είναι πιθανό να έχει την οποιαδήποτε επιρροή επί της Σερβίας όσον αφορά την αποφυλάκιση πολιτικών κρατουμένων. Το Συμβούλιο, ωστόσο, συμμερίζεται πλήρως την ανησυχία του αξιότιμου κ. βουλευτή για την τύχη των Κοσοβάρων κρατουμένων οι οποίοι κρατούνται ακόμη στη Σερβία. Υποστηρίζει όλες τις προσπάθειες της διεθνούς κοινότητας, μεταξύ άλλων και της Διεθνούς Επιτροπής του Ερυθρού Σταυρού (ICRC), να επιτύχει την αποφυλάκιση όλων των πολιτικών κρατουμένων. Η ΕΕ χαιρετίζει με ικανοποίηση τις αποφυλακίσεις που έχουν ήδη επιτευχθεί από την ICRC.

Το Συμβούλιο, κατά τη σύνοδό του στις 14/15 Φεβρουαρίου, συμφώνησε να εμμείνει στο γενικό πλαίσιο της πολιτικής του η οποία συνίσταται στην άσκηση της μέγιστης δυνατής πολιτικής πίεσης στον Μιλόσεβιτς. Κατάκολουθία, η απόφαση για την αναστολή της απαγόρευσης πτήσεων την οποία έλαβε το Συμβούλιοπό το φως σχετικών αιτημάτων της αντιπολίτευσης συνοδεύθηκε από την παράταση των περιορισμών για τη χορήγηση θεωρήσεων που ισχύουν σήμερα και από μια ενίσχυση της αποτελεσματικότητας τωνφισταμένων οικονομικών κυρώσεων. Οι όποιες μελλοντικές αποφάσεις του Συμβουλίου για την άρση των κυρώσεων θα εξαρτηθούν από έναν αριθμό παραγόντων, και θα μπορέσουν να ληφθούν μόνο με βάση μια συνολική εκτίμηση της κατάστασης.

Το Συμβούλιο έλαβεπό σημείωση την έκκληση της 23ης Φεβρουαρίου του Μεταβατικού Συμβουλίου του Κοσσυφοπεδίου, το οποίο προέτρεπε τη διεθνή κοινότητα, και ιδιαίτερα το Συμβούλιο Ασφαλείας των Ηνωμένων Εθνών, να ασκήσει τη μέγιστη δυνατή πίεση επί των αρχών του Βελιγραδίου για την αποφυλάκιση όλων των κρατουμένων από το Κοσσυφοπέδιο οι οποίοι κρατούνται παράνομα σε γιουγκοσλαβικές φυλακές. Τα κράτη μέλη της Ευρωπαϊκής Ένωσης, θαποστηρίξουν αναμφιβόλως κάθε πρωτοβουλία του ΟΗΕ που θα συμβάλει σε επίλυση του προβλήματος. Στο πλαίσιο αυτό, το Συμβούλιο έλαβε προσεκτικάπό σημείωση το προτεινόμενο από τον Αρχηγό της Αποστολής των Ηνωμένων Εθνών στο Κοσσυφοπέδιο κ. Κουσνέρ μέτρο προς το Συμβούλιο Ασφαλείας των Ηνωμένων Εθνών να διορίσει έναν ειδικό αντιπρόσωπο που θα θέσει το ζήτημα αυτό ενώπιον των αρχών του Βελιγραδίου.

Ο αξιότιμος κ. βουλευτής μπορεί να μείνει βέβαιος ότι το Συμβούλιο θα συνεχίσει να εξετάζει την πρόοδο στις δημοκρατικές ελευθερίες και το σεβασμό των δικαιωμάτων των μειονοτήτων, συμπεριλαμβανομένης της τύχης των Κοσοβάρων κρατουμένων, ως ένα από τα βασικά στοιχεία της πολιτικής κυρώσεων έναντι του καθεστώτος του Βελιγραδίου. Το Συμβούλιο παρακολουθεί συνεχώς την κατάσταση στην περιοχή και τις πολιτικές της ΕΕ έναντι της Ομοσπονδιακής Δημοκρατίας της Γιουγκοσλαβίας.